УСТРОЙСТВЕН ПРАВИЛНИК НА ДЪРЖАВНАТА АГЕНЦИЯ ЗА МЕТРОЛОГИЧЕН И ТЕХНИЧЕСКИ НАДЗОР (ЗАГЛ. ИЗМ. - ДВ, БР. 40 ОТ 2006 Г., В СИЛА ОТ 05.05.2006 Г.)

Приет с ПМС № 47от 24.02.2003 г.

 Обн. ДВ. бр.20 от 4 Март 2003г., изм. ДВ. бр.48 от 10 Юни 2005г., изм. ДВ. бр.78 от 30 Септември 2005г., изм. ДВ. бр.96 от 30 Ноември 2005г., изм. ДВ. бр.15 от 17 Февруари 2006г., изм. ДВ. бр.28 от 4 Април 2006г., изм. ДВ. бр.40 от 16 Май 2006г., изм. ДВ. бр.33 от 28 Март 2008г.

Глава първа.

ОБЩИ ПОЛОЖЕНИЯ

Чл. 1. (Изм. - ДВ, бр. 40 от 2006 г., в сила от 05.05.2006 г.) С правилника се определят функциите, структурата, числеността на персонала и организацията на работата на Държавната агенция за метрологичен и технически надзор (ДАМТН).

Чл. 2. (1) (Изм. - ДВ, бр. 40 от 2006 г., в сила от 05.05.2006 г.) Държавната агенция за метрологичен и технически надзор е юридическо лице на бюджетна издръжка със седалище София.

(2) (Изм. - ДВ, бр. 78 от 2005 г., в сила от 01.10.2005 г., изм. - ДВ, бр. 40 от 2006 г., в сила от 05.05.2006 г.) Държавната агенция за метрологичен и технически надзор е второстепенен разпоредител с бюджетни кредити към министъра на икономиката и енергетиката.

(3) (Изм. - ДВ, бр. 40 от 2006 г., в сила от 05.05.2006 г.) Държавната агенция за метрологичен и технически надзор е администрация, която подпомага председателя при осъществяване на правомощията му и извършва дейности по административното обслужване на физическите и юридическите лица.

(4) (Изм. - ДВ, бр. 15 от 2006 г., изм. - ДВ, бр. 40 от 2006 г., в сила от 05.05.2006 г.) Държавната агенция за метрологичен и технически надзор изпълнява функции на национален информационен център по отношение на проекти на:

1. актове съгласно чл. 10 от Споразумението за техническите пречки пред търговията по Приложение 1А към Маракешкото споразумение за създаване на Световната търговска организация (СТО);

2. технически регламенти и правила за услуги на информационното общество съгласно Постановление № 165 на Министерския съвет от 2004 г. за организацията и координацията на обмена на информация за технически регламенти и правила за услуги на информационното общество (обн., ДВ, бр. 64 от 2004 г.; изм., бр. 91 от 2005 г.).

Глава втора.

ПРАВОМОЩИЯ НА ПРЕДСЕДАТЕЛЯ НА ДАМТН

Чл. 3. (1) Председателят ръководи и представлява ДАМТН.

(2) Председателят на ДАМТН:

1. в областта на държавното управление на метрологията:

а) (зал. - ДВ, бр. 40 от 2006 г., в сила от 05.05.2006 г.) 

б) (зал. - ДВ, бр. 40 от 2006 г., в сила от 05.05.2006 г.) 

в) (зал. - ДВ, бр. 40 от 2006 г., в сила от 05.05.2006 г.) 

г) оправомощава или отнема оправомощаването на лица за извършване на проверка на средства за измерване;

д) осъществява метрологичен надзор;

е) (изм. - ДВ, бр. 40 от 2006 г., в сила от 05.05.2006 г.) по предложение на председателя на Българския институт по метрология (БИМ) определя периодичността на проверката на средствата за измерване в употреба, които подлежат на контрол, и предлага на председателя на БИМ отменяне на одобрението на типа на средствата за измерване, когато при метрологичния надзор се установи, че е налице основание по чл. 36, ал. 1 от Закона за измерванията;

2. осъществява надзор на пуснатите на пазара и/или пуснатите в действие продукти, за които има съществени изисквания, определени съгласно Закона за техническите изисквания към продуктите;

3. (доп. - ДВ, бр. 15 от 2006 г.) издава и отнема разрешения на лица за оценяване съответствието на продуктите със съществените изисквания по чл. 9, ал. 1 от Закона за техническите изисквания към продуктите, издава предписания на лица, получили разрешение за оценяване на съответствието, за временно спиране на дейността им в случаите по чл. 14в, ал. 4 от Закона за техническите изисквания към продуктите;

3а. (нова - ДВ, бр. 33 от 2008 г., в сила от 01.04.2008 г.) издава и отнема разрешения на лица за оценяване съответствието на медицински изделия по чл. 61, ал. 1 и чл. 72, ал. 1 от Закона за медицинските изделия и издава заповеди за временно спиране на дейността им в случаите по чл. 71, ал. 4 от Закона за медицинските изделия;

4. осъществява технически надзор на съоръженията с повишена опасност;

5. издава и отнема лицензии на лица за осъществяване на технически надзор на съоръженията с повишена опасност;

6. (изм. - ДВ, бр. 15 от 2006 г.) регистрира и издава удостоверения на лица за извършване на дейностите поддържане, ремонтиране и преустройване на съоръжения с повишена опасност, заличава лицата от регистъра и обезсилва издадените удостоверения;

7. (изм. - ДВ, бр. 96 от 2005 г., в сила от 01.12.2005 г.) ръководи методически специализираните органи за технически надзор на Министерството на транспорта, Министерството на вътрешните работи и Министерството на отбраната;

7а. (нова - ДВ, бр. 40 от 2006 г., в сила от 05.05.2006 г.) дава становища за издаване на разрешително по чл. 104, ал. 1 от Закона за опазване на околната среда, за изграждането и експлоатацията на нови и експлоатацията на действащи предприятия и/или съоръжения, класифицирани като "предприятия и/или съоръжения с нисък рисков потенциал" или като "предприятия и/или съоръжения с висок рисков потенциал";

8. осъществява контрол на качеството на течните горива;

8а. (нова - ДВ, бр. 33 от 2008 г., в сила от 01.04.2008 г.) регистрира и издава удостоверения на лица, които извършват монтаж или монтаж и ремонт на тахографи, заличава лицата от регистъра и обезсилва издадените удостоверения;

9. организира издаването на официален бюлетин, в който се публикува определена с нормативни актове информация относно дейността на ДАМТН;

10. (отм. - ДВ, бр. 33 от 2008 г., в сила от 01.04.2008 г.)

11. (отм. - ДВ, бр. 40 от 2006 г., в сила от 05.05.2006 г.) 

12. ръководи, организира и контролира дейността по защитата на класифицираната информация;

13. изпълнява и други задачи, възложени със закон или с акт на Министерския съвет.

(3) В рамките на предоставените му правомощия председателят на ДАМТН издава индивидуални административни актове.

Чл. 4. (1) (Изм. - ДВ, бр. 33 от 2008 г., в сила от 01.04.2008 г.) При осъществяване на своите правомощия председателят на ДАМТН се подпомага от заместник-председател.

(2) (Изм. - ДВ, бр. 33 от 2008 г., в сила от 01.04.2008 г.) Функциите на председателя в негово отсъствие от страната или когато ползва законоустановен отпуск, се изпълняват от заместник-председателя.

(3) (Изм. - ДВ, бр. 33 от 2008 г., в сила от 01.04.2008 г.) Извън случаите по ал. 2 председателят на ДАМТН може със заповед да делегира част от своите правомощия по чл. 3 на заместник-председателя.

Глава трета.

СТРУКТУРА И ФУНКЦИИ НА ДАМТН

Раздел I.

Структура

Чл. 5. (1) (Изм. - ДВ, бр. 15 от 2006 г., изм. - ДВ, бр. 40 от 2006 г., в сила от 05.05.2006 г.) Администрацията на ДАМТН е организирана в 4 главни дирекции, 4 дирекции, инспекторат и звено "Сигурност".

(2) (Изм. - ДВ, бр. 48 от 2005 г., в сила от 10.06.2005 г., изм. - ДВ, бр. 28 от 2006 г., в сила от 01.04.2006 г., изм. - ДВ, бр. 40 от 2006 г., в сила от 05.05.2006 г., изм. - ДВ, бр. 33 от 2008 г., в сила от 01.04.2008 г.) Общата численост на персонала в административните звена на ДАМТН е 417 щатни бройки.

(3) Числеността на отделните административни звена е посочена в приложението.

Чл. 6. (1) Председателят на ДАМТН може да създава отдели и сектори в дирекциите и в главните дирекции.

(2) Председателят на ДАМТН със заповед определя обхвата на териториалните звена на главните дирекции при спазване разпоредбите на § 6 от преходните и заключителните разпоредби на Закона за административно-териториалното устройство на Република България.

Чл. 7. (1) (Изм. - ДВ, бр. 15 от 2006 г., изм. - ДВ, бр. 33 от 2008 г., в сила от 01.04.2008 г.) Председателят утвърждава структурата на административните звена, длъжностното разписание и поименното разписание на длъжностите.

(2) Председателят назначава държавните служители и сключва трудовите договори с другите служители в администрацията на ДАМТН.

(3) Председателят може да възложи на главния секретар отделни свои правомощия:

1. по служебни правоотношения, с изключение на назначаването и прекратяването на правоотношенията, както и налагането на дисциплинарни наказания;

2. по сключването, изменянето и прекратяването на трудовите правоотношения със служители в ДАМТН.

Раздел II.

Главен секретар

Чл. 8. (1) Главният секретар осъществява административното ръководство на администрацията на ДАМТН в изпълнение на нормативните актове и разпорежданията на председателя.

(2) (Доп. - ДВ, бр. 33 от 2008 г., в сила от 01.04.2008 г.) Главният секретар ръководи, координира и контролира функционирането на администрацията на ДАМТН и утвърждава длъжностните характеристики на служителите в ДАМТН.

Чл. 9. (1) Главният секретар:

1. подпомага председателя на ДАМТН при осъществяването на неговите правомощия;

2. създава условия за нормална и ефективна работа на административните звена в ДАМТН;

3. осъществява общия контрол за изпълнението на заповедите на председателя;

4. контролира и отговаря за работата с документите и за съхраняването им;

4а. (нова - ДВ, бр. 15 от 2006 г.) организира и отговаря за работата на административните звена в агенцията във връзка със защитата на обработваните лични данни;

4б. (нова - ДВ, бр. 15 от 2006 г.) организира и отговаря за достъпа на гражданите до обществена информация в съответствие със законовите им права;

5. организира и отговаря за стопанисването на ползваните за административни нужди имоти и движими вещи, предоставени на ДАМТН;

6. организира и отговаря за административното обслужване на физическите и юридическите лица;

7. координира оперативното взаимодействие на администрацията на ДАМТН с администрацията на Министерския съвет и на другите органи на изпълнителната власт;

8. организира и координира връзките с обществеността по отношение на дейността на агенцията;

9. изготвя ежегодно доклад за състоянието на администрацията и го представя на председателя;

10. представлява ДАМТН в случаите, когато е изрично упълномощен от председателя, по проблеми, свързани с функционирането на администрацията;

11. изпълнява и други задачи, възложени му от председателя.

(2) Функциите на главния секретар в негово отсъствие или когато ползва законоустановен отпуск, се изпълняват от определен от председателя директор на дирекция от общата администрация за всеки конкретен случай.

Раздел III.

Инспекторат

Чл. 10. Структурата на ДАМТН включва инспекторат на пряко подчинение на председателя за осъществяване на контрол върху дейността на ДАМТН.

Чл. 11. Инспекторатът:

1. извършва цялостни и тематични проверки по нареждане на председателя относно осъществяваната от ДАМТН дейност;

2. осъществява контрол за изпълнението на заповедите на председателя, когато това му е възложено;

3. дава становища за отстраняване на допуснатите нарушения и пропуски в работата на административните звена;

4. оказва помощ по организацията на работа на административните звена;

5. извършва проверки и дава становища по постъпили жалби, сигнали и предложения на граждани и организации;

6. периодично подготвя информация за резултатите от контролната си дейност, като анализира причините и условията за нарушенията и предлага мерки за отстраняването им.

Раздел III.

"а" Звено "Сигурност" (Нов - ДВ, бр. 15 от 2006 г.)

Чл. 11а. (Нов - ДВ, бр. 15 от 2006 г.) (1) (Изм. - ДВ, бр. 40 от 2006 г., в сила от 05.05.2006 г.) Звено "Сигурност" е на пряко подчинение на председателя, ръководи се от служителя по сигурността на информацията и изпълнява следните задачи:

1. (доп. - ДВ, бр. 40 от 2006 г., в сила от 05.05.2006 г.) следи за спазването на изискванията на Закона за защита на класифицираната информация и на международните договори във връзка със защитата на класифицираната информация;

2. прилага правилата относно видовете защита на класифицираната информация;

3. разработва план за охрана на ДАМТН чрез физически и технически средства и следи за изпълнението му;

4. извършва периодични проверки на отчетността и движението на материалите и документите;

5. осъществява процедурата по обикновеното проучване съгласно чл. 47 от Закона за защита на класифицираната информация и води регистър на проучените лица;

6. следи за правилното определяне на нивото на класификация на информацията;

7. разработва план за защита на класифицираната информация при положение на война, при военно или друго извънредно положение;

8. води на отчет случаите на нерегламентиран достъп до класифицирана информация и на взетите мерки, за което информира незабавно Държавната комисия по сигурността на информацията;

9. организира пропускателния режим и охраната в сградите на агенцията;

10. организира и отговаря за дейностите по управление при кризи и отбранително-мобилизационната подготовка в ДАМТН;

11. разработва и поддържа плана за привеждане на ДАМТН в готовност за работа във военно време, плана за разсредоточаване и евакуация и плана на агенцията за действие при кризи от военен и невоенен характер;

12. организира денонощно дежурство в агенцията за оповестяването при привеждане на страната от мирно на военно положение и при кризи;

13. организира и провежда обучението на служителите в агенцията по защитата на класифицираната информация и за действие при кризи от военен и невоенен характер;

14. осъществява връзки и взаимодействия с националните служби по отношение на мобилизационните дейности и при кризи;

15. изпълнява и други задачи, свързани със защита на класифицираната информация, отбранително-мобилизационната подготовка и управлението при кризи.

(2) Звено "Сигурност" води регистратура за класифицираната информация и отговаря за надлежното създаване, обработване, съхраняване и предаване на класифицирана информация.

Раздел III.

"б" Финансов контрольор (Нов - ДВ, бр. 33 от 2008 г., в сила от 01.04.2008 г.)

Чл. 11б. (1) Финансовият контрольор е на пряко подчинение на председателя на агенцията.

(2) Финансовият контрольор осъществява предварителен контрол за законосъобразност при осъществяването на цялостната дейност на агенцията, като писмено изразява мнение относно законосъобразността на:

1. решенията или действията, свързани с разпореждане с активи и средства, получени от републиканския бюджет и по международни програми и проекти, включително поемането на задължение и извършване на разход;

2. решенията или действията, свързани с управление и стопанисване на имуществото на агенцията;

3. други решения, от които се пораждат права, съответно задължения, за агенцията и/или за нейните служители.

Чл. 11в. Финансовият контрольор осъществява своята дейност съгласно Закона за финансово управление и контрол в публичния сектор и указанията на министъра на финансите.

Чл. 11г. Финансовият контрольор представя всяко тримесечие отчет пред председателя на агенцията относно своята дейност.

Раздел IV.

Обща администрация

Чл. 12. Общата администрация на ДАМТН е организирана в две дирекции:

1. дирекция "Административно-правно и информационно обслужване";

2. дирекция "Финансово-стопански дейности и управление на собствеността".

Чл. 13. Дирекция "Административно-правно и информационно обслужване":

1. подпомага в правно-нормативно отношение дейността на председателя, на неговите заместници, на главния секретар и на административните звена на ДАМТН, като дава становища по правни въпроси;

2. участва в разработването на проекти на нормативни актове, свързани с дейностите на ДАМТН, и дава становища по проекти на нормативни актове съвместно с дирекциите и с главните дирекции от специализираната администрация;

3. дава становища по законосъобразността на проекти на договори, заповеди и други актове и документи, свързани с дейностите на ДАМТН;

4. следи за законосъобразността на актовете, свързани с възникването, изменянето и прекратяването на трудовите и служебните правоотношения на служителите;

5. осъществява процесуално представителство пред съдилищата;

6. (изм. - ДВ, бр. 33 от 2008 г., в сила от 01.04.2008 г.) осигурява в правно отношение дейността по възлагане на обществени поръчки;

7. осъществява взаимодействието на ДАМТН с правните дирекции на Министерския съвет, на министерствата и на другите ведомства и с дирекция "Съвет по законодателството" на Министерството на правосъдието;

8. (изм. - ДВ, бр. 15 от 2006 г.) изготвя и актуализира длъжностното разписание и поименното разписание на длъжностите на ДАМТН;

9. (изм. - ДВ, бр. 15 от 2006 г.) организира и участва в конкурсите за свободните длъжности, изготвя актовете и документите, свързани с възникването, изменянето и прекратяването на служебните и трудовите правоотношения, оформя и съхранява служебните и трудовите досиета и отговаря за съхраняването и достъпа до личните данни на служителите;

10. отчита отпуските и подготвя документите за пенсиониране на служителите;

11. (изм. - ДВ, бр. 15 от 2006 г.) координира дейността по осигуряване на здравословни и безопасни условия на труд;

12. осигурява методическа, организационна и техническа помощ по разработването, актуализирането и утвърждаването на длъжностните характеристики на служителите;

13. (доп. - ДВ, бр. 15 от 2006 г., изм. - ДВ, бр. 40 от 2006 г., в сила от 05.05.2006 г.) планира и организира обучението, повишаването и поддържането на професионалната квалификация и преквалификация на служителите;

14. (изм. - ДВ, бр. 15 от 2006 г.) организира прилагането на системата за оценка на трудовото изпълнение, заплащането и израстването в кариерата на служителите в агенцията;

15. обработва входящите и изходящите документи и осъществява деловодната дейност;

16. обработва и съхранява деловодния архив;

17. (отм. - ДВ, бр. 15 от 2006 г.)

18. предоставя информация на административните звена относно актовете на Министерския съвет, отнасящи се до дейността на ДАМТН;

19. (изм. - ДВ, бр. 33 от 2008 г., в сила от 01.04.2008 г.) организира приемането на заявки за административни услуги, изготвя справки и отчети за дейността на ДАМТН във връзка с извършените административни услуги;

19а. (нова - ДВ, бр. 33 от 2008 г., в сила от 01.04.2008 г.) изготвя мнения и становища по предложенията и сигналите на гражданите и организациите;

20. осъществява техническата дейност, свързана с подготовката на документи и проекти на нормативни актове;

21. извършва административно и техническо обслужване на администрацията на ДАМТН;

22. планира развитието на информационната система на ДАМТН и организира обслужването й;

23. администрира достъпа до информационната система на ДАМТН;

24. предлага, внедрява и поддържа информационни и комуникационни продукти и технологии за осъществяване на дейностите в ДАМТН;

25. проектира и поддържа базите данни в ДАМТН;

26. поддържа електронните регистри, водени в ДАМТН;

27. поддържа и развива информационната страница на ДАМТН в Интернет;

28. осигурява синхрона и съвместимостта на информационната система на ДАМТН с информационната система на държавната администрация, както и обмена на информация по електронен път;

29. съхранява образците на графичното и цветното изображение на герба на Република България като цифров електронен запис на оптичен носител;

30. предоставя цифров електронен запис и информация при възпроизвеждане на герба на Република България;

31. организира обучението на служителите за работа с компютърни програми и ползването на компютърните комуникации в ДАМТН.

Чл. 14. Дирекция "Финансово-стопански дейности и управление на собствеността":

1. подпомага председателя и неговите заместници за правилното и законосъобразно разходване на финансовите ресурси, за опазване на собствеността и за предотвратяване на разхищения и злоупотреби с парични средства и стоково-материални ценности;

2. организира разработването на проекта на бюджет на ДАМТН;

3. осигурява финансово-счетоводното обслужване на ДАМТН в съответствие със Закона за счетоводството и другите нормативни актове;

4. следи за ефективното и законосъобразно разходване на бюджетни средства при спазване на финансовата дисциплина;

4а. (нова - ДВ, бр. 15 от 2006 г., изм. - ДВ, бр. 33 от 2008 г., в сила от 01.04.2008 г.) участва при организацията, изграждането и функционирането на системата за финансово управление и контрол;

5. изготвя периодично финансови анализи и прогнози за дейността на ДАМТН;

6. организира завеждането и отчитането на материалните активи на ДАМТН и редовното извършване на инвентаризации;

7. извършва снабдяването, съхраняването, стопанисването и използването на стоково-материалните ценности при спазване разпоредбите на действащото законодателство;

8. организира и отговаря за управлението и стопанисването на недвижимите имоти на ДАМТН;

9. осигурява поддръжката и ремонта на недвижимите имоти и движимите вещи, предоставени на ДАМТН;

10. с оглед на материално-техническото осигуряване на дейността на ДАМТН организира и участва в провеждането на процедури за възлагане на обществени поръчки и съхранява досиетата за тях;

11. снабдява администрацията с материали и консумативи;

12. следи за изпълнението на договорите, сключени от председателя за осигуряване на дейностите в ДАМТН;

13. (отм. - ДВ, бр. 40 от 2006 г., в сила от 05.05.2006 г.) 

14. (изм. - ДВ, бр. 15 от 2006 г.) организира и провежда технически мероприятия за осигуряване на здравословни и безопасни условия на труд и противопожарна безопасност;

15. (отм. - ДВ, бр. 15 от 2006 г.)

16. (отм. - ДВ, бр. 15 от 2006 г.)

17. организира и осигурява транспортното обслужване;

18. организира и осигурява почистването в административните сгради на ДАМТН.

Раздел V.

Специализирана администрация

Чл. 15. (1) (Изм. - ДВ, бр. 40 от 2006 г., в сила от 05.05.2006 г.) Специализираната администрация на ДАМТН е организирана в 4 главни дирекции и 2 дирекции:

1. (отм. - ДВ, бр. 40 от 2006 г., в сила от 05.05.2006 г.) 

2. (отм. - ДВ, бр. 40 от 2006 г., в сила от 05.05.2006 г.) 

3. главна дирекция "Метрологичен надзор";

4. дирекция "Разрешения за оценяване на съответствието";

5. главна дирекция "Надзор на пазара";

6. главна дирекция "Инспекция за държавен технически надзор";

7. главна дирекция "Контрол на качеството на течните горива";

8. дирекция "Международно сътрудничество и европейска интеграция".

(2) Териториалните звена на главните дирекции са техните регионални отдели.

Чл. 16. (Отм. - ДВ, бр. 40 от 2006 г., в сила от 05.05.2006 г.)

Чл. 17. (Отм. - ДВ, бр. 40 от 2006 г., в сила от 05.05.2006 г.)

Чл. 18. Главна дирекция "Метрологичен надзор":

1. извършва наблюдение за използване на единиците за измерване съгласно Закона за измерванията и нормативните актове по прилагането му;

2. извършва наблюдение и надзорни проверки за изпълнение на задълженията на лицата, които произвеждат, внасят, ремонтират или използват средства за измерване, подлежащи на контрол съгласно Закона за измерванията и нормативните актове по прилагането му;

3. (изм. - ДВ, бр. 40 от 2006 г., в сила от 05.05.2006 г.) подготвя предложения до председателя на ДАМТН за отменяне одобряването на типа на средства за измерване в случаите, предвидени в Закона за измерванията;

4. организира и провежда дейностите по оправомощаване на лица за проверка на средства за измерване и прави предложения на председателя на ДАМТН за оправомощаване на лицата;

5. извършва наблюдение и надзорни проверки върху дейността на лицата, оправомощени да извършват проверка на средства за измерване;

6. прави предложения до председателя на ДАМТН за отнемане на оправомощаването за извършване на проверка на средства за измерване в случаите, предвидени в Закона за измерванията;

7. подготвя за публикуване в официалния бюлетин на ДАМТН информация за оправомощените лица и за лицата, на които е отнето оправомощаването;

8. извършва наблюдение и надзорни проверки за изпълнение на задълженията на лицата, които произвеждат, внасят или предлагат за продажба предварително опаковани количества продукти или опаковки, използвани за определяне обема на затворените в тях течности;

9. (изм. - ДВ, бр. 40 от 2006 г., в сила от 05.05.2006 г.) води регистър на одобрените идентификационни знаци на производителите на бутилки;

10. (изм. - ДВ, бр. 40 от 2006 г., в сила от 05.05.2006 г.) подготвя за публикуване в официалния бюлетин на ДАМТН информация за одобрените идентификационни знаци на производителите на бутилки;

11. дава предписания за предприемане на коригиращи действия, когато е констатирано, че не са спазени изискванията на Закона за измерванията и на наредбите по прилагането му;

12. при необходимост подлага на контрол средства за измерване, предварително опаковани количества продукти или опаковки, използвани за определяне на обема на затворените в тях течности;

13. предприема действия за ограничаване пускането на пазара и/или в действие и използването на средства за измерване, които не отговарят на изискванията на Закона за измерванията и на нормативните актове по прилагането му;

14. предприема действия за ограничаване пускането на пазара или продажбата на предварително опаковани продукти или опаковки, използвани за определяне на обема на затворените в тях течности, които не съответстват на изискванията на Закона за измерванията и на нормативните актове по прилагането му;

15. (изм. - ДВ, бр. 40 от 2006 г., в сила от 05.05.2006 г.) води регистър на сервизните звена за ремонт и поддръжка на фискални устройства и подготвя информация за тях за публикуване в официалния бюлетин на ДАМТН;

16. (изм. - ДВ, бр. 33 от 2008 г., в сила от 01.04.2008 г.) организира и провежда дейностите, свързани с регистриране на лицата, които извършват монтаж или монтаж и ремонт на тахографи;

16а. (нова - ДВ, бр. 33 от 2008 г., в сила от 01.04.2008 г.) извършва проверки на лицата, регистрирани да извършват монтаж или монтаж и ремонт на тахографи;

16б. (нова - ДВ, бр. 33 от 2008 г., в сила от 01.04.2008 г.) предлага на председателя на ДАМТН заличаване от регистъра на лица, които извършват монтаж или монтаж и ремонт на тахографи;

17. организира издаването на лицензии на лица за ремонт на електронни таксиметрови апарати с фискална памет;

18. (доп. - ДВ, бр. 40 от 2006 г., в сила от 05.05.2006 г., изм. - ДВ, бр. 33 от 2008 г., в сила от 01.04.2008 г.) участва в работата на международни организации по законова метрология съобразно функциите си;

18а. (нова - ДВ, бр. 40 от 2006 г., в сила от 05.05.2006 г.,отм. - ДВ, бр. 33 от 2008 г., в сила от 01.04.2008 г.)

19. (нова - ДВ, бр. 15 от 2006 г., отм. - ДВ, бр. 40 от 2006 г., в сила от 05.05.2006 г.) 

20. (нова - ДВ, бр. 15 от 2006 г., отм. - ДВ, бр. 40 от 2006 г., в сила от 05.05.2006 г.) 

21. (нова - ДВ, бр. 15 от 2006 г., отм. - ДВ, бр. 40 от 2006 г., в сила от 05.05.2006 г.) 

22. (нова - ДВ, бр. 15 от 2006 г.) извършва наблюдение на пуснати на пазара и/или в действие средства за измерване, за които има съществени изисквания съгласно наредбите по чл. 7 от Закона за техническите изисквания към продуктите;

23. (нова - ДВ, бр. 15 от 2006 г.) извършва проверки на пуснатите на пазара и/или в действие средства за измерване за наличие на маркировка за съответствие и на инструкция и/или указание за употреба на български език;

24. (нова - ДВ, бр. 15 от 2006 г.) извършва проверки на декларациите за съответствие и на части от техническите досиета на средствата за измерване, отнасящи се за съответствието на средствата за измерване със съществените изисквания към тях, и взема образци или проби от тях за изпитване в случаите, предвидени в Закона за техническите изисквания към продуктите;

25. (нова - ДВ, бр. 15 от 2006 г.) дава предписания за забрана на разпространението и/или използването, за изтеглянето от пазара или за унищожаването на средства за измерване, които не съответстват на съществените изисквания, подготвя информация за тези средства за измерване с цел предоставянето й на средствата за масово осведомяване.

Чл. 19. Дирекция "Разрешения за оценяване на съответствието":

1. (доп. - ДВ, бр. 15 от 2006 г., изм. - ДВ, бр. 33 от 2008 г., в сила от 01.04.2008 г.) организира и извършва проверки за установяване на техническата компетентност и способността да изпълняват процедурите за оценяване съответствието на лица, които кандидатстват за разрешение за извършване оценяване на съответствието съгласно наредбите по чл. 7 от Закона за техническите изисквания към продуктите, мерките по прилагането по чл. 26а от Закона за техническите изисквания към продуктите и наредбите по чл. 18 от Закона за медицинските изделия, и предлага на председателя на ДАМТН да издаде или да откаже издаването на разрешение;

2. (изм. - ДВ, бр. 15 от 2006 г.) организира и извършва проверки на лицата, получили разрешения за оценяване на съответствието, за спазване на условията, при които са издадени разрешенията, и предлага на председателя да издаде предписание за временно спиране на дейността им до отстраняване на констатираните при проверката пропуски и несъответствия или да отнеме издаденото разрешение;

3. (изм. - ДВ, бр. 15 от 2006 г.) организира и участва в анализа на информацията от годишните доклади на лицата, получили разрешения за оценяване на съответствието;

4. (изм. - ДВ, бр. 33 от 2008 г., в сила от 01.04.2008 г.) води регистър на издадените и отнетите разрешения за извършване оценяване на съответствието;

5. подготвя за публикуване в официалния бюлетин на ДАМТН данните от регистъра на издадените и отнетите разрешения за извършване оценяване на съответствието;

6. (отм. - ДВ, бр. 33 от 2008 г., в сила от 01.04.2008 г.)

7. при необходимост организира подготовка на експерти от ДАМТН, от министерства и други ведомства за извършване на проверките по т. 1;

8. (изм. - ДВ, бр. 15 от 2006 г., изм. - ДВ, бр. 33 от 2008 г., в сила от 01.04.2008 г.) координира работата на националните работни групи по прилагане на наредбите по чл. 7 от Закона за техническите изисквания към продуктите, мерките по прилагане по чл. 26а от Закона за техническите изисквания към продуктите и наредбите по чл. 18 от Закона за медицинските изделия;

9. (нова - ДВ, бр. 15 от 2006 г., изм. - ДВ, бр. 33 от 2008 г., в сила от 01.04.2008 г.) подготвя информация и обявява пред Европейската комисия и държавите - членки на Европейския съюз, органите, одобрени да извършват оценяване на съответствието;

10. (нова - ДВ, бр. 33 от 2008 г., в сила от 01.04.2008 г.) уведомява Европейската комисия за отнетите разрешения за извършване оценяване на съответствието и за временните спирания на дейността по оценяване на съответствието; 

11. (нова - ДВ, бр. 33 от 2008 г., в сила от 01.04.2008 г.) дава предписания на нотифицираните органи за отстраняване на несъответствията им с изискванията на Закона за техническите изисквания към продуктите или Закона за медицинските изделия и/или отстраняване на пропуските и несъответствията при изпълнението на процедурите за оценяване на съответствието.

Чл. 20. Главна дирекция "Надзор на пазара":

1. (доп. - ДВ, бр. 15 от 2006 г., доп. - ДВ, бр. 33 от 2008 г., в сила от 01.04.2008 г.) извършва наблюдение на пуснатите на пазара и/или в действие продукти, с изключение на средствата за измерване по чл. 18, т. 22 - 25 и на съоръженията с повишена опасност по чл. 21, т. 15 - 18, за които има съществени изисквания съгласно наредбите по чл. 7 и/или на мерките по прилагането по чл. 26а от Закона за техническите изисквания към продуктите;

2. (доп. - ДВ, бр. 40 от 2006 г., в сила от 05.05.2006 г.) извършва проверки на пуснатите на пазара и/или в действие продукти по т. 1 за наличие на маркировка за съответствие и на инструкция и/или указание за употреба на български език;

3. (доп. - ДВ, бр. 40 от 2006 г., в сила от 05.05.2006 г.) извършва проверки на декларации за съответствие и на части от техническите досиета на продуктите по т. 1, отнасящи се за съответствието на продуктите, в случаите, предвидени в Закона за техническите изисквания към продуктите;

4. (доп. - ДВ, бр. 40 от 2006 г., в сила от 05.05.2006 г.) взема образци или проби от продукти по т. 1 за изпитване в случаите, предвидени в Закона за техническите изисквания към продуктите;

5. (доп. - ДВ, бр. 40 от 2006 г., в сила от 05.05.2006 г.) дава предписания за забрана на разпространението и/или използването, изтеглянето от пазара или за унищожаване на продукти по т. 1, които не съответстват на съществените изисквания;

6. (доп. - ДВ, бр. 40 от 2006 г., в сила от 05.05.2006 г.) подготвя информация за продукти по т. 1, пуснати на пазара или в действие, които не съответстват на съществените изисквания, и в случаите, предвидени в Закона за техническите изисквания към продуктите, я предоставя на средствата за масово осведомяване;

7. (нова - ДВ, бр. 15 от 2006 г., отм. - ДВ, бр. 40 от 2006 г., в сила от 05.05.2006 г.)

Чл. 21. Главна дирекция "Инспекция за държавен технически надзор":

1. заверява за съответствието им с техническите изисквания, правила и норми:

а) проектантската и конструкторската документация за производство на съоръжения с повишена опасност, за които няма наредби по чл. 7 от Закона за техническите изисквания към продуктите;

б) (изм. - ДВ, бр. 15 от 2006 г.) техническата документация за ремонт на съоръженията;

2. (изм. - ДВ, бр. 15 от 2006 г.) регистрира и издава удостоверения на лица за извършване на дейностите по поддържане, ремонтиране и преустройване на съоръжения с повишена опасност, заличава лицата от регистъра и обезсилва издадените удостоверения;

3. (отм. - ДВ, бр. 33 от 2008 г., в сила от 01.04.2008 г.)

4. (изм. - ДВ, бр. 15 от 2006 г.) регистрира съоръженията с повишена опасност и води досие за всяко съоръжение;

5. издава разрешения за експлоатация на съоръжения с повишена опасност, за които няма наредби по чл. 7 от Закона за техническите изисквания към продуктите;

6. извършва първоначални, периодични и внезапни технически прегледи, проверки и изпитвания на съоръженията с повишена опасност, както и проверки на предприятията, сградите и другите обекти, в които съоръженията се произвеждат, монтират, поддържат, ремонтират и експлоатират, за съответствието им с нормативните изисквания;

7. съгласува учебните програми и планове за обучение в училищата и курсовете за придобиване на правоспособност за обслужване на съоръжения с повишена опасност, разрешава провеждането на курсовете и издава документите за правоспособност;

8. обследва и анализира причините и условията за възникване на аварии и злополуки със съоръжения с повишена опасност и предприема необходимите мерки за предотвратяване на аварии;

9. за неизпълнение на нормативните изисквания прилага следните принудителни административни мерки:

а) издава задължителни писмени предписания на собственици, работодатели, длъжностни и други лица;

б) разпорежда писмено спиране на експлоатацията на предприятия и/или съоръжения с повишена опасност;

10. организира издаването на лицензии на лица, които кандидатстват за получаване на лицензия за осъществяване на технически надзор на съоръжения с повишена опасност, за съответствието им с изискванията и условията за получаване на лицензия, извършва проверки на лицензираните лица за спазване на тези изисквания и за изпълнението на задълженията им съгласно Закона за техническите изисквания към продуктите;

11. води регистър на лицензираните лица за осъществяване на технически надзор на съоръжения с повишена опасност и подготвя за публикуване в официалния бюлетин на ДАМТН информация за тях;

12. (изм. - ДВ, бр. 15 от 2006 г.) заверява инвестиционните проекти на строежите, в които ще функционират съоръжения с повишена опасност, в частта им, отнасяща се до тези съоръжения;

13. подпомага председателя на ДАМТН при осъществяване на правомощията му по чл. 3, ал. 2, т. 7;

14. (нова - ДВ, бр. 15 от 2006 г., отм. - ДВ, бр. 40 от 2006 г., в сила от 05.05.2006 г.) 

15. (нова - ДВ, бр. 15 от 2006 г., доп. - ДВ, бр. 40 от 2006 г., в сила от 05.05.2006 г.) извършва наблюдение на пуснати на пазара и/или в действие съоръжения с повишена опасност и машини, за които има съществени изисквания съгласно наредбите по чл. 7 от Закона за техническите изисквания към продуктите, с изключение на тези, които се предлагат в търговските обекти;

16. (нова - ДВ, бр. 15 от 2006 г., изм. - ДВ, бр. 40 от 2006 г., в сила от 05.05.2006 г.) извършва проверки на пуснати на пазара и/или в действие продукти по т. 15 за наличие на маркировка за съответствие и на инструкция и/или указание за употреба на български език;

17. (нова - ДВ, бр. 15 от 2006 г., изм. - ДВ, бр. 40 от 2006 г., в сила от 05.05.2006 г.) извършва проверки на декларациите за съответствие и на части от техническите досиета на продуктите по т. 15, отнасящи се за съответствието им със съществените изисквания към тях, и взема образци или проби от продукти за изпитване в случаите, предвидени в Закона за техническите изисквания към продуктите;

18. (нова - ДВ, бр. 15 от 2006 г., изм. - ДВ, бр. 40 от 2006 г., в сила от 05.05.2006 г.) дава предписания за забрана на разпространението и/или използването, за изтеглянето от пазара или за унищожаването на продуктите по т. 15, които не съответстват на съществените изисквания, и подготвя информация за тези съоръжения с цел предоставянето й на средствата за масово осведомяване;

18а. (нова - ДВ, бр. 40 от 2006 г., в сила от 05.05.2006 г.) участва в проверки по чл. 157а, ал. 2 от Закона за опазване на околната среда на оператори, получили разрешително за изграждане и експлоатация на предприятия и/или съоръжения, класифицирани като "предприятия и/или съоръжения с нисък рисков потенциал" или като "предприятия и/или съоръжения с висок рисков потенциал;

19. (нова - ДВ, бр. 15 от 2006 г.) участва в работни групи и проекти на Европейската конфедерация на организации за изпитване, инспекция, сертификация и предотвратяване на риска (CEOC).

Чл. 22. Главна дирекция "Контрол на качеството на течните горива":

1. извършва наблюдение и контрол на течните горива, за които има установени изисквания за качество;

2. предприема действия за установяване съответствието на течните горива с изискванията за качество, като:

а) проверява документите, които придружават течните горива;

б) взема проби от течните горива;

в) (изм. - ДВ, бр. 33 от 2008 г., в сила от 01.04.2008 г.) изпитва взетите проби в подвижна и/или стационарна лаборатория и при необходимост възлага изпитването на външни акредитирани лаборатории;

г) (изм. - ДВ, бр. 40 от 2006 г., в сила от 05.05.2006 г., изм. - ДВ, бр. 33 от 2008 г., в сила от 01.04.2008 г.) извършва експертизи на резултатите от изпитването и изготвя експертни заключения и констативни протоколи за съответствието на течните горива с изискванията за качество;

д) (нова - ДВ, бр. 33 от 2008 г., в сила от 01.04.2008 г.) организира изпитване на арбитражните проби от течни горива в трета акредитирана лаборатория и изготвя експертиза за съответствие с изискванията за качество на горивата;

3. (изм. - ДВ, бр. 33 от 2008 г., в сила от 01.04.2008 г.) издава задължителни предписания за временно спиране или за забрана на пускането на пазара, разпространението или използването на течните горива в случаите, когато се установи нарушение при проверката на документите, придружаващи горивата, или несъответствие с изискванията за качество;

4. предприема действия срещу лицата, издали декларация за съответствие на течни горива, които не съответстват на изискванията за качество;

5. изпитва проби от смазочни материали и присадки;

6. извършва експертиза за техническите характеристики на смазочни материали;

7. (нова - ДВ, бр. 15 от 2006 г., изм. - ДВ, бр. 40 от 2006 г., в сила от 05.05.2006 г.) подготвя информация за качеството на течните горива и я предоставя на Министерството на околната среда и водите за изготвяне на годишни доклади.

Чл. 23. (1) Дирекция "Международно сътрудничество и европейска интеграция":

1. (изм. - ДВ, бр. 40 от 2006 г., в сила от 05.05.2006 г.) организира изпълнението на задълженията на ДАМТН, свързани с членството в Европейския съюз и мониторинга от страна на Европейския съюз;

2. (изм. - ДВ, бр. 40 от 2006 г., в сила от 05.05.2006 г., изм. - ДВ, бр. 33 от 2008 г., в сила от 01.04.2008 г.) координира и участва в подготовката на информация и становища, свързани с членството на Република България в Европейския съюз съобразно функционалната компетентност на ДАМТН;

2а. (нова - ДВ, бр. 40 от 2006 г., в сила от 05.05.2006 г.) координира участието на представители на ДАМТН в работните групи, комитети и други работни форуми на Европейския съюз;

3. организира и координира сътрудничеството с международни, регионални и национални организации в областите на дейност на ДАМТН;

4. (изм. - ДВ, бр. 40 от 2006 г., в сила от 05.05.2006 г.) организира и координира подготовката и воденето на преговори за сключване на междуправителствени и междуведомствени споразумения за сътрудничество съобразно функционалната компетентност на агенцията и координира изпълнението им;

5. (изм. - ДВ, бр. 33 от 2008 г., в сила от 01.04.2008 г.) организира, координира и ръководи дейностите по изпълнение на проекти, финансирани по програми и фондове на Европейския съюз, или на двустранни програми за сътрудничество, включително мониторинг и оценка на резултатите от изпълнението;

6. организира и координира дейността на работни групи за подготовка на проекти на нормативни актове по въвеждане правото на Европейския съюз, свързани с функционалната компетентност на ДАМТН;

7. (изм. - ДВ, бр. 33 от 2008 г., в сила от 01.04.2008 г.) издава ежемесечна справка и осигурява информация и материали, свързани с членството на Република България в Европейския съюз и международното сътрудничество в областите на дейност на ДАМТН;

8. организира международните изяви на председателя, на заместниците му, на главния секретар и на другите служители на ДАМТН;

9. организира подготовката на задгранични командировки и оформянето на необходимите документи.

(2) Дирекция "Международно сътрудничество и европейска интеграция" в изпълнение на задълженията на ДАМТН като Национален информационен център по Споразумението за технически пречки пред търговията:

1. отговаря на основателни запитвания и предоставя документи във връзка със:

а) технически регламенти, приети или предложени за приемане в Република България;

б) (изм. - ДВ, бр. 15 от 2006 г.) хармонизирани европейски стандарти към директивите от Нов подход и български стандарти, с които се въвеждат хармонизираните европейски стандарти;

в) процедури или проекти на процедури за оценяване на съответствието, както и за лица, получили разрешение за оценяване съответствието на продукти в Република България;

г) членството или участието на Република България или на държавни органи в международни и регионални органи по стандартизация и системи за оценяване на съответствието;

д) двустранни и многостранни спогодби в обхвата на Споразумението за техническите пречки пред търговията;

е) (изм. - ДВ, бр. 15 от 2006 г.) мястото на публикуване на съобщения във връзка с разработването и одобряването на проекти или на проекти за изменение на технически регламенти, български стандарти, с които се въвеждат хармонизирани европейски стандарти и процедури за оценяване на съответствието;

2. информира заинтересуваните министерства и ведомства за постъпили съобщения за нотификации от страна на СТО;

3. при необходимост изисква информация и документи от министерствата и ведомствата за осъществяване на функциите по т. 1.

(3) (Нова - ДВ, бр. 15 от 2006 г.) Дирекция "Международно сътрудничество и европейска интеграция" в изпълнение на задълженията на ДАМТН като национален информационен център за обмен на информация за проекти на технически регламенти съгласно Постановление № 165 на Министерския съвет от 2004 г. за организацията и координацията на обмена на информация за технически регламенти и правила за услуги на информационното общество:

1. организира осъществяването на обмена на информация с Европейската комисия по всички проекти на технически регламенти, включително предоставя становище за причините, които налагат приемането на регламента;

2. подготвя за изпращане на министрите и на другите органи на изпълнителната власт становищата по разработените от тях проекти на технически регламенти, получени от Комитета "Стандарти и технически регламенти" към Европейската комисия или от държавите членки, като ги информира за степента на съответствието на проектите с изискванията на Европейския съюз;

3. организира обсъждането на становищата по т. 2 с представители на заинтересуваните министерства и други ведомства и изготвя протоколи за обсъждането;

4. осъществява взаимодействие с администрациите на министерствата и ведомствата за предоставяне на информация и документи за изпълнение на функциите по т. 1;

5. подготвя за изпращане до Европейската комисия окончателния текст на приетия техническия регламент след обнародването му в "Държавен вестник";

6. (доп. - ДВ, бр. 40 от 2006 г., в сила от 05.05.2006 г.) организира изпращането на министрите и други органи на изпълнителната власт на получените в ДАМТН съобщения за технически регламенти, разработени от държавите членки и изпратени в Комитета "Стандарти и технически регламенти" към Европейската комисия, както и от генералния секретар на Съвета на Европа.

Глава четвърта.

ОРГАНИЗАЦИЯ НА РАБОТАТА НА ДАМТН

Чл. 24. (1) Организацията на работата на ДАМТН се осъществява съгласно правилника, вътрешните правила, процедури и инструкции, свързани с организацията на работа, утвърдени от председателя по предложение на главния секретар.

(2) (Изм. - ДВ, бр. 33 от 2008 г., в сила от 01.04.2008 г.) Процедури и инструкции, свързани с работата на специализираната администрация, могат да се утвърждават от:

1. директорите или главните директори - когато се отнасят до работата на съответната дирекция;

2. председателя на ДАМТН - когато се отнасят до работата на повече от една дирекция от специализираната администрация.

Чл. 25. (1) Непосредственото ръководство на главните дирекции се осъществява от главни директори, а на дирекциите - от директори.

(2) Главните директори и директорите:

1. ръководят, организират, контролират и дават отчет на председателя за дейността на ръководените от тях главни дирекции и дирекции;

2. докладват на председателя, на неговите заместници или на главния секретар материалите по въпроси, включени във функциите на ръководените от тях главни дирекции или дирекции;

3. насочват и подписват материали, подготвени по въпроси, включени във функциите на ръководените от тях главни дирекции или дирекции;

4. разпределят и координират работата между административните звена, включени в ръководените от тях главни дирекции или дирекции;

5. изпълняват и други задачи, възложени им от председателя, от неговите заместници или от главния секретар.

(3) При отсъствие главните директори и директорите се заместват от определен със заповед на председателя на ДАМТН за всеки конкретен случай служител в главните дирекции или в дирекциите.

Чл. 26. (1) Началниците на регионалните отдели в главните дирекции и началниците на отдели в дирекциите ръководят, организират, контролират, координират и отчитат пред главните дирекции изпълнението на задачите на съответния отдел.

(2) Началниците на регионалните отдели в главните дирекции насочват и подписват материали, подготвени по въпроси, включени във функциите на ръководените от тях регионални отдели.

Чл. 27. (1) (Нова - ДВ, бр. 33 от 2008 г. , в сила от 01.04.2008 г.) Ръководителите на административни звена в агенцията издават устни и писмени указания и заповеди, свързани с организацията на работата, спазването на трудовата и служебната дисциплина и осигуряването на ефикасно и ефективно изпълнение на функциите на съответните административни звена.

(2) (Предишен текст на чл. 27 - ДВ, бр. 33 от 2008 г., в сила от 01.04.2008 г.) Държавните служители и лицата, работещи по трудово правоотношение в ДАМТН, изпълняват възложените им задачи и отговарят пред прекия си ръководител за изпълнението на работата съобразно длъжностните си характеристики.

Чл. 28. (1) Документите, изпратени до ДАМТН от държавни органи, от юридически или от физически лица, се завеждат във входящ регистър, като се отбелязва датата на получаването.

(2) При завеждането на документите се извършва проверка за наличието на материалите, посочени в тях, и се образува преписка.

Чл. 29. Служебните преписки подлежат на насочване според адресата или съдържанието им, като резолюцията съдържа указания, срок за изпълнение, дата и подпис.

Чл. 30. (1) Изходящите от ДАМТН документи се съставят в два екземпляра. Вторият екземпляр съдържа инициалите и подписа на служителя, който е изготвил документа, и на ръководителя на съответното административно звено, като се посочва и датата.

(2) (Отм. - ДВ, бр. 33 от 2008 г. , в сила от 01.04.2008 г.)

Чл. 30а. (Нов - ДВ, бр. 33 от 2008 г. , в сила от 01.04.2008 г.) (1) Предложенията и сигналите на гражданите и организациите се завеждат във входящ регистър.

(2) Когато предложенията са свързани с дейността на административни звена на агенцията, те се подават до ръководителя на съответното звено и се разглеждат от него.

(3) Предложения за усъвършенстване на организацията и дейността на агенцията, както и сигнали за злоупотреби с власт и корупция, за лошо управление на държавно имущество или за други незаконосъобразни или нецелесъобразни действия или бездействия на длъжностни лица в администрацията се докладват на председателя. 

(4) Приемното време за изслушване на предложенията и сигналите на граждани и представители на организации се оповестява на общодостъпно място в агенцията.

Чл. 31. (1) За образцово изпълнение на служебните си задължения държавните служители имат право на отличия и награди съгласно Закона за държавния служител.

(2) (Изм. - ДВ, бр. 15 от 2006 г.) Награждаването на служителите се извършва със заповед на председателя на ДАМТН. Наградите могат да бъдат в размер до 3 минимални работни заплати за една календарна година.

Чл. 31а. (Нов - ДВ, бр. 40 от 2006 г., в сила от 05.05.2006 г.) (1) (Изм. - ДВ, бр. 33 от 2008 г. , в сила от 01.04.2008 г.) За допълнителното материално стимулиране по чл. 83, ал. 2 от Закона за измерванията на служителите в ДАМТН се определят до 25 на сто от брутния годишен размер на средствата за работна заплата по бюджета на агенцията, които се осигуряват от преизпълнение на приходите.

(2) Допълнителното материално стимулиране на служителите се извършва тримесечно по направени предложения за:

1. служител - от съответния директор; 

2. директори и главни директори - от заместник-председателя и/или от главния секретар;

3. главен секретар - от заместник-председателя на агенцията.

(3) Индивидуалният размер на сумата за материално стимулиране на всеки служител се определя със заповед на председателя на ДАМТН въз основа на показателите, посочени в Наредбата за условията и реда за атестиране на служителите в държавната администрация.

(4) Индивидуалният размер на допълнителното материално стимулиране на председателя и заместник-председателя се определя върху индивидуалните им средства за работна заплата за съответното тримесечие в размер, равен на средния процент на допълнителното материално стимулиране на служител от специализираната администрация.

(5) (Отм. - ДВ, бр. 33 от 2008 г., в сила от 01.04.2008 г.)

(6) (Отм. - ДВ, бр. 33 от 2008 г., в сила от 01.04.2008 г.)

(7) (Отм. - ДВ, бр. 33 от 2008 г., в сила от 01.04.2008 г.)

(8) (Отм. - ДВ, бр. 33 от 2008 г., в сила от 01.04.2008 г.)

(9) (Отм. - ДВ, бр. 33 от 2008 г., в сила от 01.04.2008 г.)

(10) (Отм. - ДВ, бр. 33 от 2008 г., в сила от 01.04.2008 г.)

(11) (Отм. - ДВ, бр. 33 от 2008 г., в сила от 01.04.2008 г.)

Чл. 32. Командироването в страната на служителите от ДАМТН се извършва от председателя или от определени от него длъжностни лица.

Чл. 33. (1) Работното време на администрацията на ДАМТН е 8 часа дневно - от 9 ч. до 17 ч. и 30 мин. с почивка от 12 ч. и 30 мин. до 13 ч.

(2) Работното време на служителите, които работят в среда на йонизиращи лъчения, е 7 часа дневно - от 9 ч. до 16 ч. и 30 мин. с почивка от 12 ч. и 30 мин. до 13 ч.

Чл. 34. Достъпът на външни лица в сградите на ДАМТН се разрешава след издаване на пропуск от охраната или предоставяне на документ, разрешаващ влизането и излизането. Пропускът съдържа трите имена на лицето и на служителя, при когото отива. След приключване на посещението служителят, провел срещата, разписва пропуска.

Заключителни разпоредби

Параграф единствен. Правилникът се приема на основание чл. 48 от Закона за администрацията.

Заключителни разпоредби

КЪМ ПОСТАНОВЛЕНИЕ № 206 ОТ 27 СЕПТЕМВРИ 2005 Г. ЗА ПРИЕМАНЕ НА УСТРОЙСТВЕН ПРАВИЛНИК НА МИНИСТЕРСТВОТО НА ИКОНОМИКАТА И ЕНЕРГЕТИКАТА

(ОБН. - ДВ, БР. 78 ОТ 2005 Г.)

§ 2. Навсякъде думите "министърът на икономиката", "министъра на икономиката", "министър на икономиката", "Министерството на икономиката" и "заместник-министър на икономиката" се заменят съответно с "министърът на икономиката и енергетиката", "министъра на икономиката и енергетиката", "министър на икономиката и енергетиката", "Министерството на икономиката и енергетиката" и "заместник-министър на икономиката и енергетиката" в следните нормативни актове на Министерския съвет:

. . . . . . . . . . . . . . . . . . . . . . . . . . . . . . . . . . .

§ 24. Министърът на финансите да извърши необходимите промени по бюджетите на съответните администрации във връзка със създаването на Министерство на икономиката и енергетиката.

. . . . . . . . . . . . . . . . . . . . . . . . . . . . . . . . . . .

§ 26. Постановлението влиза в сила от 1 октомври 2005 г.

Заключителни разпоредби

КЪМ ПОСТАНОВЛЕНИЕ № 250 ОТ 25 НОЕМВРИ 2005 Г. ЗА ПРИЕМАНЕ НА УСТРОЙСТВЕН ПРАВИЛНИК НА ДЪРЖАВНАТА АГЕНЦИЯ ЗА ИНФОРМАЦИОННИ ТЕХНОЛОГИИ И СЪОБЩЕНИЯ

(ОБН. - ДВ, БР. 96 ОТ 2005 Г., В СИЛА ОТ 01.12.2005 Г.)

§ 77. Постановлението влиза в сила от 1 декември 2005 г. с изключение на разпоредбата на § 52, т. 1, буква "а" относно чл. 4, ал. 5 и т. 7 относно чл. 22, т. 10, които влизат в сила от датата на присъединяване на Република България към Европейския съюз.

Заключителни разпоредби

 КЪМ ПОСТАНОВЛЕНИЕ № 66 ОТ 27 МАРТ 2006 Г. ЗА ИЗМЕНЕНИЕ И ДОПЪЛНЕНИЕ НА НОРМАТИВНИ АКТОВЕ НА МИНИСТЕРСКИЯ СЪВЕТ 

(ОБН. - ДВ, БР. 28 ОТ 2006 Г.) 

§ 11. Постановлението влиза в сила от 1 април 2006 г.

Преходни и Заключителни разпоредби

КЪМ ПОСТАНОВЛЕНИЕ № 109 ОТ 8 МАЙ 2006 Г. ЗА ПРИЕМАНЕ НА УСТРОЙСТВЕН ПРАВИЛНИК НА БЪЛГАРСКИЯ ИНСТИТУТ ПО МЕТРОЛОГИЯ

(ОБН. - ДВ, 40 ОТ 2006 Г., В СИЛА ОТ 05.05.2006 Г.)

§ 1. В Устройствения правилник на Държавната агенция за метрология и технически надзор, приет с Постановление № 47 на Министерския съвет от 2003 г. (обн., ДВ, бр. 20 от 2003 г.; изм. и доп., бр. 48, 78 и 96 от 2005 г. и бр. 15 и 28 от 2006 г.), се правят следните изменения и допълнения:

1. Навсякъде думите "Държавната агенция за метрология и технически надзор" се заменят с "Държавната агенция за метрологичен и технически надзор".

. . . . . . . . . . . . . . . . . . . . . . . . . . . . . . . . . . .

§ 21. Постановлението влиза в сила от 5 май 2006 г.

Заключителни разпоредби

КЪМ ПОСТАНОВЛЕНИЕ № 57 ОТ 21 МАРТ 2008 Г. ЗА ИЗМЕНЕНИЕ И ДОПЪЛНЕНИЕ НА НОРМАТИВНИ АКТОВЕ НА МИНИСТЕРСКИЯ СЪВЕТ

(ОБН. - ДВ, БР. 33 ОТ 2008 Г., В СИЛА ОТ 01.04.2008 Г.)

§ 16. Постановлението влиза в сила от 1 април 2008 г.

Приложение към чл. 5, ал. 3

(Изм. - ДВ, бр. 48 от 2005 г., в сила от 10.06.2005 г., изм. - ДВ, бр. 15 от 2006 г., изм. - ДВ, бр. 28 от 2006 г., в сила от 01.04.2006 г., изм. - ДВ, бр. 40 от 2006 г., в сила от 05.05.2006 г., изм. - ДВ, бр. 33 от 2008 г., в сила от 01.04.2008 г.)

	Численост на персонала в административните звена на Държавната агенция за метрологичен и технически надзор - 417 щатни бройки

	 

	Председател
	1

	Заместник-председател
	1

	Главен секретар
	1

	Инспекторат
	3

	Звено "Сигурност"
	2

	Финансов контрольор
	1

	Обща администрация
	66

	в т.ч.:
	 

	дирекция "Административно-правно и информационно обслужване"
	27

	дирекция "Финансово-стопански дейности и управление на
	 

	собствеността"
	39

	Специализирана администрация
	342

	в т.ч.:
	 

	Главна дирекция "Метрологичен надзор"
	84

	дирекция "Разрешения за оценяване на съответствието"
	8

	Главна дирекция "Надзор на пазара"
	82

	Главна дирекция "Инспекция за държавен технически надзор"
	104

	Главна дирекция "Контрол на качеството на течните горива"
	51

	дирекция "Международно сътрудничество и европейска интеграция"
	13


